ԱՄՓՈՓԱԹԵՐԹ
«ՕՏԱՐԵՐԿՐՅԱ ՊԵՏՈՒԹՅՈՒՆՆԵՐԻ (ՏԱՐԱԾՔՆԵՐԻ) ԻՐԱՎԱՍՈՒ ՄԱՐՄԻՆՆԵՐԻՆ ՖԻՆԱՆՍԱԿԱՆ ՀԱՇԻՎՆԵՐԻ ՄԱՍԻՆ ՏԵՂԵԿՈՒԹՅԱՆ ՓՈԽԱՆՑՄԱՆ, ՀԱՐԿԱՅԻՆ ՄԱՐՄՆԻ ԿՈՂՄԻՑ ԱՅԴՊԻՍԻ ԻՐԱՎԱՍՈՒ ՄԱՐՄԻՆՆԵՐԻՑ ՏԵՂԵԿՈՒԹՅԱՆ ՍՏԱՑՄԱՆ ԿԱՐԳԵՐԸ, ԻՆՉՊԵՍ ՆԱԵՒ ՓՈԽԱՆՑՎԱԾ ՖԻՆԱՆՍԱԿԱՆ ՀԱՇԻՎՆԵՐԻ ՄԱՍԻՆ ՏԵՂԵԿՈՒԹՅՈՒՆՆԵՐԻ ՊԱՀՊԱՆՈՒԹՅԱՆ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն

	18.08.2026թ.

	
	01/2-5/21784-2026

	1. Նախագծի վերաբերյալ դիտողություններ և առաջարկություններ չկան:
	Ընդունվել է։

	2. ՀՀ կենտրոնական բանկ
	31.08.2026թ.

	
	15.4-07/797-26

	1. Նախագծի վերաբերյալ դիտողություններ և առաջարկություններ չկան:
	Ընդունվել է։

	3. ՀՀ արդարադատության նախարարություն
	30.09.2026թ․

	
	/27.2.3/51537-2026

	1. Նախագծի N 1 հավելվածի 9-րդ կետի 2-րդ և 3-րդ ենթակետերում օգտագործվում է «սահմանված ժամկետում» ձևակերպումը, սակայն տվյալ դրույթից հստակ չէ, թե որ իրավական ակտով կամ նախագծի որ դրույթով է սահմանվում տվյալ ժամկետը։ Ուստի առաջարկվում է հստակ սահմանել տվյալների փաթեթի շտկման և կրկին ներկայացման ժամկետը՝ բացառելով դրույթի տարաբնույթ մեկնաբանության հնարավորությունը։
	Չի ընդունվել։
Նշված «սահմանված ժամկետի» վերաբերյալ անդրադարձ է կատարվում N 1 հավելվածի 10-րդ կետով՝ սահմանվելով, որ  հարկային մարմինը Հաշվետու պետության իրավասու մարմնին Հաղորդագրության պատասխանն ուղարկում է ոչ ուշ, քան Հաղորդագրությունը Համակարգի միջոցով ստանալուց հետո 15 աշխատանքային օրվա ընթացքում։

	2․ Առաջարկվում է Նախագծի N 3 հավելվածի 1-ին կետում պարունակվող «մարմնին» բառը փոխարինել «մարմին» բառով:
	Ընդունվել է։

	3․ Նախագծի N 3 Հավելվածի 2-րդ կետում մատնանշված է, որ «Տեղեկությունների պահպանությունն իրականացվում է հարկային մարմնի կողմից՝ դրանց ստացման օրը ներառող տարվան հաջորդող հինգ տարվա ընթացքում», ուստի ցանկալի է սահմանել նաև դրանից հետո տվյալների պահպանման, արխիվացման կամ ջնջման վերաբերյալ ընթացակարգը կամ տալ համապատասխան իրավական ակտի հղումը։
	Ընդունվել է։



